Referat KTC- netværk den 31. august 2022

Sted: Rådhuset Korsør, Caspar Brands Pl. 6 i Korsør – i Byrådssalen.

**Kl. 9.00-10:30 Velkommen v/Rune Overlade**

Rune gav en gennemgang af faktuelle oplysninger om Slagelse Kommune, kommunens organisering (herunder fortalte han også om kommende organisationsændringer) samt etableringen og organiseringen af ejendomscenteret. Afslutningsvist blev der fortalt om, hvad der rør sig i kommunen lige nu, herunder budgetterne som er meget udfordret og energipriserne.

Derudover fortalte Rune, at de udliciterer en del af Rengøringen, når det giver bedst mening. Og ligeledes gennemgik han en ABC-model, som indeholder forskellige modeller for, hvem der skal løse hvilke opgaver (ejendomscenteret eller brugeren). Brugeren kan således vælge hvilke opgaver (indvendigt vedligehold, udvendigt vedligehold, service) som de selv ønsker at varetage.

Undervejs i præsentationen var der en erfaringsudveksling i forhold til om man har servicevagter til rådighed 24/7. Der er nogle fordele i forhold til at kunne servicere borgere på alle tider af døgnet, selvom det koster noget.

Der var også en erfaringsudveksling i forhold til kombinationen af flyverpladser og hjemmearbejde og forskellige modeller for set-up i forhold til at udnytte bygningernes m2 bedre.

**Kl. 10:30-11:00 Skærpede krav i forhold til brandsikkerhed, brandsyn og DKV-planer**

Erfaringsudveksling:

Morten (Roskilde) - DBI hjælper med at få det digitaliseret og kører det over 3 faser.

Jesper (Stevns) - TS har fået kursus i, hvad de skal kigge efter. Der oprettes ligeledes tjeklister på de opgaver, der skal udføres i forhold til egenkontrollen. På den måde kan der også holdes styr på, om tilsynene bliver lavet. Har fået registeret det meste af deres brandudstyr som assets.

Kim (Sorø) - der har tidligere været lavet mange dispensationer, særligt på plejecentre. Det er en udfordring nu, hvor det ikke længere er muligt med dispensationer.

Troels (Holbæk) - Har forsøgt at lave en kortlægning over, hvad de nye skærpede krav betyder økonomisk for kommunen, blandt i forhold til køretiden og egenkontrol m.v.

Rikke opretter et diskussionsrum på netværkssiden, hvor de forskellige problematikker i forbindelse med de skærpede krav kan skrives ind. Rune Overlade vil tage dette med videre til KL.

**Kl. 11:00-11.30 Dalux-undernetværk v/ Kim Nielsen**

Der kommer nogle yderligere tilmeldinger i den nærmeste fremtid.

**Kl. 11:30-12:00** **Frokost og bordet rundt**

Erfaringsudveksling vedrørende omfanget af udførelsen af serviceopgaver hos brugerne.